2. sz. melléklet: Tudományos műhelyek weboldalának tartalmi frissítése

**Műhely neve:** Packaging and Paper Technology Research Group

**Kapcsolat:** Dr. habil. Koltai László egyetemi docens, dékán, intézetigazgató

Cím: 1034 Budapest, Doberdó út 6.

Telefon: +36 1666 5900, +36 1666 5961

Email: koltai.laszlo@uni-obuda.hu

**Rövid leírás:**

A kutatócsoport célja a csomagoló-, papír- és papírfeldolgozó-ipar termékeihez, anyagaihoz, technológiáihoz kapcsolódó fejlesztések, vizsgálatok, valamint anyagtudományi és technológiai kutatások elvégzése. A Packaging and Paper Technology Research Group stratégiai feladata, hogy az Óbudai Egyetem Rejtő Sándor Karán csomagolóipari és papíripari területhez kapcsolódó kutatásokat végezzen. Az országban egyedülálló módon csak az ÓE-en van olyan tudásközpont, ami a fogyasztói csomagolások tekintetében a hazai csomagoló- és papíripar számára kutatási, fejlesztési és oktatási kompetenciával rendelkezik anyag-, technológia- és terméktervezés területeken. Abban is unikálisak vagyunk, hogy ezek a kompetenciák megjelennek az oktatásban BSc és MSc, valamint PhD képzési szinten is. Fő tevékenységi területünk innovatív csomagolások tervezése, fejlesztése, papíralapú és hullámpapírlemez csomagolások anyagvizsgálatai, csomagolástechnológiai és menedzsmentfolyamatok vizsgálatai. Kulcs kompetenciáink közé tartoznak a KFI projektekben való részvétel, anyagvizsgálatok, műszerfejlesztések, valamint PhD kutatások támogatása.

K+F tevékenységünk:

* csomagolástervezés,
* csomagolóanyagok anyagvizsgálatai,
* csomagolóeszközök vizsgálatai és fejlesztése,
* technológiai folyamatok vizsgálata és fejlesztése,
* környezetbarát csomagolóanyagok fejlesztése, vizsgálata.

Egyéb kiegészítő szolgáltatásaink közé tartoznak pályázatírás, hazai és nemzetközi KFI projektek támogatása alvállalkozóként vagy konzorciumi tagként.

**A szervezet munkatársai:**

A kutatócsoport vezetője: Dr. habil. Koltai László egyetemi docens, dékán, intézetigazgató

A kutatócsoport tagjai:

Dr. habil. Horváth Csaba c. egyetemi tanár

Görgényi-Tóth Pál tanársegéd, okl. nyomdaipari mérnök

Tiefbrunner Anna mestertanár, okl. papíripari mérnök, csomagolástechnológus mérnök

Farkasné Kóka Zsuzsanna mestertanár, okl. nyomdaipari mérnök, csomagolástechnológus szakmérnök

**Referencia projektek:**

* Baumit Kft.: *„Papírzsákok minőségellenőrzése és anyagvizsgálatai”*
* 2017-1.3.1-VKE-2017-00031 azonosító számú, *"Nagy pontosságú burkolatvizsgáló mérési technológia alapjainak kutatási programja"* című projekt keretében csomagolástervezés
* Duna Papír Kft.: *„Papírfeldolgozó-ipari termékek gyártásának felülvizsgálata”*